J.J. Williams - Wicipedia

# J.J. Williams

### Oddi wrth Wicipedia, y gwyddoniadur rhydd.

Mae John James Williams (ganed 1948 yn Nantyffyllon), a adwaenir fel J.J. Williams, yn gyn-chwaraewr Rygbi'r Undeb a enillodd ddeg ar hugain o gapiau dros Gymru fel asgellwr.

Addysgwyd J.J. Williams yn Ysgol Ramadeg Maesteg, a datblygodd yn athletwr penigamp, gan gynrychioli Cymru yng Ngemau'r Gymanwlad yng Nghaeredin yn 1970 a dod yn bencampwr sprintio Cymru yn 1971. Chwaraeodd rygbi i Ben-y-bont ar Ogwr cyn ymuno a Llanelli yn 1972.

Enillodd ei gap cyntaf i Gymru yn 1973. Ystyrid ef yn un o'r asgellwyr cyflymaf ym myd rygbi, a sgoriodd ddeuddeg cais yn ei 30 gêm i Gymru. Aeth ar daith gyda'r Llewod Prydeinig, gan chwarae mewn pedair gêm brawf ar y daith i Dde Affrica yn 1974 ac mewn tair gêm brawf ar y daith i Seland Newydd yn 1977. Roedd y daith i Ddde Affrica yn un o'r rhai mwyaf llwyddiannus yn hanes y Llewod, ac yr oedd gan J.J. ran fawr yn hyn, Sgoriodd ddau gais yn yr ail brawf ac yna dau eto yn y trydydd.

Wedi dod o "http://cy.wikipedia.org../../../j/2E/j/J.J._Williams_707e.html"

Categorïau tudalen: Genedigaethau 1948 | Cymry enwog | Chwaraewyr rygbi enwog

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English